Diari Oficial de la Generalitat Valenciana


Sumari del DOGV 7324, del 24-07-2014 (2014/6682)

Notificació de la sentència dictada en el procediment de divorci contenciós número 1842/2012.
---------------------------------------------------------------------------------------------

### Dades del document

Número de DOGV
:   7324

Data del DOGV
:   24-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6682


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1842/2012. [2014/6682]  
En el procediment que es tramita en este Jutjat de Primera Instància número 6 d'Elx, amb el número 1842/2012, a instàncies de Ramona Fuentes González contra Vicente Javier Giménez Sotoca, s'ha dictat sentència la dispositiva de la qual, literalment, és la següent:  
  
«Estime la demanada interposada per Ramona Fuentes González contra Vicente Javier Giménez, declarat en situació legal de rebel·lia processal, declare la dissolució, per divorci, del matrimoni format per ambdós, contret a Santa Pola el dia 28 d'agost de 1999, i establisc les mesures següents:  
1. S'atorga a Ramona Fuentes González el règim de convivència individual amb el seu fill menor, J.G.F.  
2. Sense perjuí dels acords que puguen aconseguir els progenitors per al desenrotllament d'un règim de relacions del progenitor no convivent, Vicente Javier Giménez Sotoca, amb el seu fill menor, el règim mínim consistirà amb entrega i arreplega per este o persona de confiança en qui delegue, en el domicili del progenitor convivent, excepte quan siga possible en el col·legi en:  
2.1. Durant la setmana (entre dilluns i divendres lectius): els dimecres des de les 17.30 a les 20.00 hores.  
2.2. Caps de setmana alterns: des de les 10.00 hores de dissabte fins a les 21.00 hores de diumenge.  
En el cas que divendres o dilluns siga festiu o hi haja un pont escolar, segons el calendari escolar de la localitat en què estiga escolaritzat (Elx) el dia festiu o el pont serà disfrutat pel progenitor al que corresponga el cap de setmana més pròxim.  
2.3. Mitat de les vacacions escolars de Nadal i Setmana Santa (des de les 20.00 hores de l'últim dia lectiu fins a les 20.00 hores del dia anterior al primer dia lectiu), segons el calendari escolar de la localitat en què estiga escolaritzat.  
Cada progenitor disfrutarà de la mitat de les vacacions escolars. La primera mitat s'inicia a les 20.00 hores de l'últim dia lectiu i finalitza a les 20.00 hores d'aquell dia que possibilite que el nombre de pernoctes que disfruta cada progenitor siga el mateix (si no fóra possible perquè el nombre de dies no lectiu fóra imparell, la primera mitat tindrà una pernocta més) i la segona mitat s'inicia des d'eixe moment fins les 20.00 hores de l'últim dia lectiu. En cas de desacord per a determinar la mitat que disfruta cada progenitor, el pare triarà els anys imparells i la mare els parells.  
2.4. Mitat de les vacacions escolars d'estiu. El pare disfrutarà del seu fill un mes. Els anys imparells serà de juliol i els parells el d'agost.  
Ambdós pares facilitaran les comunicacions del fill amb l'altre progenitor.  
2.5. Dies especials: amb independència del progenitor al que corresponguera el dia, d'acord amb el règim de relacions anteriorment exposat:  
- El dia del pare, el dia de la mare i el dia de l'aniversari de cada progenitor li correspondrà al progenitor que pertoque, des de les 11.00 hores (des de l'eixida de la guarderia o del col·legi/institut, si és dia lectiu) fins a les 20.00 hores.  
- El dia de l'aniversari de qualsevol dels menors, el pare estarà en la seua companyia des de les 11.00 hores (des de l'eixida de la guarderia o del col·legi/institut, si és un dia lectiu) fins a les 20.00 hores els anys parells, i la mare els anys imparells.  
- Sempre que siga possible i no altere les activitats prèviament programades dels menors, estes podran disfrutar de qualsevol altra celebració familiar (aniversari, bodes, batejos, comunions, etc.) en companyia del progenitor de la línia familiar de les quals es tracte, per a la qual cosa este haurà de preavisar a l'altre progenitor, amb una antelació mínima de 15 dies, i queda en la seua companyia, si es tracta d'una celebració que incloga dinar, des de les 20.00 hores del dia anterior fins les 20.00 hores del dia de la celebració, i si es tracta d'una celebració que incloga berenar o sopar, des de les 16.00 hores del dia de la celebració fins a les 16.00 hores de l'endemà.  
A més, ambdós progenitors hauran de facilitar i permetre la comunicació, telefònica, epistolar o telemàtica, dels seus fills amb l'altre progenitor, mentre estiguen en la seua companyia, i hauran de realitzar esta en hores oportunes al normal i quotidià desenrotllament de la vida dels menors, i han de comunicar a l'altre durant el període de vacacions el lloc en què estan.  
3. Vicente Javier Giménez Sotoca haurà de satisfer, en concepte de gastos ordinaris d'atenció al seu fill, J., la quantitat de 400 euros que haurà d'ingressar en el compte designat per l'actora per anticipat i dins dels cinc primers dies de cada mes.  
3.1. L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza, i este càlcul permet l'opció ?Vol actualitzar una renda?- de la pàgina web de l'Institut Nacional d'Estadística.  
  
3.2. L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris dels seus fills, sent pressupost previ per a la reclamació per un progenitor a l'altre de la mitat que li correspon, que, prèviament a la realització de l'activitat/acte que implica el gasto, excepte supòsits d'urgència, haja demanat el seu consentiment, en qualsevol forma que permeta acreditar-ho documentalment, amb informació a este del cost que implica.  
Així, el consentiment exprés o tàcit (per falta d'oposició expressa en el termini de cinc dies de l'obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la mitat del seu cost pel progenitor que haja abonat íntegrament este, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en este cas, podrà realitzar-se l'activitat/acte, però sense possibilitat de reclamació directa de la mitat del seu cost.  
En cas d'oposició expressa del progenitor consultat a la realització de l'activitat/acte, la realització d'esta requerirà autorització judicial, la qual podrà obtindre's, si és el cas, a través de l'expedient de jurisdicció voluntària corresponent, per desacord en l'exercici conjunt de la pàtria potestat, en el qual s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la mitat del cost de l'activitat/acte, la reclamació judicial d'este requerirà el reconeixement del gasto extraordinari, el qual podrà obtindre's, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
4. Tot això sense fer expressa imposició a cap de les parts quant a les costes causades en esta instància.  
I una vegada siga ferm, feu lliurança del despatx corresponent al Registre Civil perquè l'anoten al marge en la inscripció de matrimoni.  
Notifiqueu a les parts la present resolució, amb indicació que en contra es pot interposar recurs d'apel·lació que haurà de preparar-se per escrit presentat davant d'este jutjat en el termini dels 20 dies següents a la notificació, i indicar els pronunciaments d'esta que s'impugnen, tot això davant de l'Audiència Provincial d'Alacant (Secció Novena amb seu a Elx).  
Així, esta és la meua sentència, que s'inserirà en el llibre únic de sentències i interlocutòries definitives d'este jutjat, i es deixarà certificat literal en la causa, jutjant en primera instància, que pronuncie, mane i firme.  
Publicació. L'anterior sentència va ser llegida i publicada pel jutge que la va dictar, mentres celebrava audiència pública en el dia de la data, en done fe».  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 15 de juliol 2014.- El secretari judicial: Francisco Javier García Navarro.